**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ĮGALIOJIMO PASIRAŠYTI BENDRADARBIAVIMO SUTARTĮ, ĮGYVENDINANT IŠ EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMĄ PROJEKTĄ ,,GYVENTOJŲ SKATINIMAS IŠMANIAI NAUDOTIS INTERNETU ATNAUJINTOJE VIEŠOSIOS INTERNETO PRIEIGOS INFRASTRUKTŪROJE“**

2018 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies, 25 punktu, Rokiškio rajono savivaldybės sutarčių, susitarimų sudarymo ir pasirašymo tvarkos aprašo, parvirtinto Rokiškio rajono savivaldybės tarybos 2014-01-31 sprendimu Nr. TS-9 „Dėl Rokiškio rajono savivaldybės sutarčių, susitarimų sudarymo ir pasirašymo tvarkos aprašo patvirtinimo“ 2 punktu ir Lietuvos Nacionalinės Martyno Mažvydo bibliotekos 2018-10-31 raštu Nr. SD -18-1180 „Dėl bendradarbiavimo sutarties įgyvendinant iš Europos sąjungos struktūrinių fondų lėšų bendrai finansuojamą projektą „Gyventojų skatinimas išmaniai naudotis internetu atnaujintoje viešosios interneto prieigos infrastruktūroje“ (viešojoje bibliotekoje), Rokiškio rajono savivaldybės taryba

n u s p r e n d ž i a:

Įgalioti Rokiškio rajono savivaldybės administracijos direktorių pasirašytibendradarbiavimo sutartį, įgyvendinant iš Europos sąjungos struktūrinių fondų lėšų bendrai finansuojamą projektą Gyventojų skatinimas išmaniai naudotis internetu atnaujintoje viešosios interneto prieigos infrastruktūroje“.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Aurimas Laužadis

**SPRENDIMO PROJEKTO ,,DĖL ĮGALIOJIMO PASIRAŠYTI BENDRADARBIAVIMO  SUTARTĮ, ĮGYVENDINANT IŠ EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMĄ PROJEKTĄ ,, GYVENTOJŲ SKATINIMAS IŠMANIAI NAUDOTIS INTERNETU ATNAUJINTOJE VIEŠOSIOS INTERNETO PRIEIGOS INFRASTRUKTŪROJE“AIŠKINAMASIS RAŠTAS**

**Tarybos sprendimo projekto tikslas** – įgalioti Rokiškio rajono savivaldybės administracijos direktorių pasirašyti bendradarbiavimo  sutartį, įgyvendinant iš Europos sąjungos struktūrinių fondų lėšų bendrai finansuojamą projektą ,, Gyventojų skatinimas išmaniai naudotis internetu atnaujintoje viešosios interneto prieigos infrastruktūroje”

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 25 punktas ir Rokiškio rajono savivaldybės sutarčių, susitarimų sudarymo ir pasirašymo tvarkos aprašo, parvirtinto Rokiškio rajono savivaldybės tarybos 2014-01-31 sprendimu Nr. TS-9 „Dėl Rokiškio rajono savivaldybės sutarčių, susitarimų sudarymo ir pasirašymo tvarkos aprašo patvirtinimo“, 2 punktas, Lietuvos Nacionalinės Martyno Mažvydo bibliotekos 2018-10-31 raštas Nr. SD -18-1180 „Dėl bendradarbiavimo sutarties įgyvendinant iš Europos sąjungos struktūrinių fondų lėšų bendrai finansuojamą projektą „Gyventojų skatinimas išmaniai naudotis internetu atnaujintoje viešosios interneto prieigos infrastruktūroje“ (viešojoje bibliotekoje). Bendradarbiavimo sutarties pagrindas - viešosios įstaigos „Centrinė projektų valdymo agentūra“ir Lietuvos nacionalinės Martyno Mažvydo bibliotekos pasirašyta iš Europos Sąjungos struktūrinių fondų lėšų bendrai finansuojamo projekto „Gyventojų skatinimas išmaniai naudotis internetu atnaujintoje infrastruktūroje“ sutartis (2018-01-26 ­­Nr. 02.2.2-CPVA-V-524-01-0001/ TR-17).

**Sprendimo projekto esmė.** Lietuvos nacionalinės Martyno Mažvydo bibliotekos ir Rokiškio rajono savivaldybės bendradarbiavimas (bendra veikla ir įsipareigojimai) 2018–2020 metais įgyvendinant projektą „Gyventojų skatinimas išmaniai naudotis internetu atnaujintoje infrastruktūroje“ ir  projektą „Prisijungusi Lietuva: efektyvi, saugi ir atsakinga Lietuvos skaitmeninė bendruomenė“ Rokiškio rajono savivaldybės gyventojams suteiks galimybę Rokiškio rajono savivaldybės Juozo Keliuočio viešojoje bibliotekoje naudotis nemokama viešąja interneto prieiga bei mokys ir skatinsiantį gyventojus naudotis elektroninėmis paslaugomis ir elektroninės informacijos resursais. Bendradarbiavimo sutarties pagrindas – viešosios įstaigos „Centrinė projektų valdymo agentūra“ir Lietuvos nacionalinės Martyno Mažvydo bibliotekos pasirašyta iš Europos Sąjungos struktūrinių fondų lėšų bendrai finansuojamo projekto „Gyventojų skatinimas išmaniai naudotis internetu atnaujintoje infrastruktūroje“ sutartis (2018-01-26 ­­Nr. 02.2.2-CPVA-V-524-01-0001/ TR-17).Numatomos bendradarbiavimo sritys:

* + - viešosios interneto prieigos Rokiškio rajono savivaldybės Juozo Keliuočio viešojoje bibliotekoje ir jos struktūriniuose vienetuose (toliau – Biblioteka) įrengimas arba pagerinimas. Planuojamos perduoti įrangos preliminari vertė – 380 000 Eur;
		- bibliotekos darbuotojų bei gyventojų mokymas ir skatinimas naudotis internetu atnaujintoje viešosios interneto prieigos infrastruktūra.

Sutarties projektas aiškinamojo rašto priede.

**Galimos pasekmės, priėmus siūlomą tarybos sprendimo projektą:**

**teigiamos** – pasirašius bendradarbiavimo sutartį, atnaujinama Rokiškio rajono savivaldybės Juozo Keliuočio viešosios bibliotekos interneto prieigos infrastruktūra;

**neigiamos** – nėra.

**Kokia sprendimo nauda Rokiškio rajono gyventojams.** Gyventojai galės naudotis Rokiškio rajono savivaldybės Juozo Keliuočio viešosios bibliotekos atnaujinta interneto prieigos infrastruktūra.

**Finansavimo šaltiniai ir lėšų poreikis.** Papildomos lėšos nereikalingos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjas Aurimas Laužadis